ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Број: 105.E.03.01-7723

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0357/2018 (2132/2018)за набавку „Бeзaзбeстни плoчaсти мaтeриjaл (клингeрити, грaфитнe плoчe...) TEНT“ на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА бр. 3

У ВЕЗИ СА ПРИПРЕМАЊЕМ ПОНУДЕ

**Бр. 3000/0357/2018 (2132/2018)**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**: У техничкој спецификацији Конкурсне документације за предметну набавку, за позиције 7-12 и 17-18 ( на странама 5-7) тражени су армирани заптивни материјали

У захтевима техничке спецификације, дефинисани су параметри на које треба да буду отпорни материјали (притисак, температура, медијуми). Описано од којих влакана је потребно да буду израђени материјали. тражена је дебљина и квалитет жице којом треба да буду армирани.

Сматрамо да је за заптивне материјале најбитније да имају функцију заптивања на притисцима и температурама којима су изложени.

Материјал и дебљина жице са којом су армирани материјали не треба да се условљавају, ако произвођач у свом Техничком листу наведе на које је притисаке, температуре и медијуме отпоран.

Предлажемо да измените Тендерску документацију тако што ће те из Техничке спецификације избрисати захтев за дебљином и материјалом жице којом Су армиране заптивне површине.

Ово утолико пре што само један светски произвођач ове врсте материјал даје податке о дебљини и квалитету жицекојом су материјали армирани (и то баш дебљин жице 0.1 материја 0,1 mm а материјал WNr 1.4401). Остали произвођачи не наводе материјали дебљину жице којом су њихови производи армирани.

Овако дефинисаним захтевом се нарушава члан 72. став 3 ЗЈН и даје предност једном произвођачу.

**ОДГОВОР 1:** Наручилац остаје при захтевима из конкурсне документације.

У КД за ову јавну набавку ( стране 7/57 и 8/57) поред осталог стоји:

уз понуду доставити:

• пт дијаграм (дијаграм промене радног притиска у зависности од температуре), из ког се види испуњеност тражених радних услова

• извод из каталога произвођача за тражени предмет набавке којим се доказују све тражене техничке карактеристике.

Поред притиска ,температуре и отпорности на радне медијуме за клингерите је битна и њихова структура.

Структура клингерита утиче на време трајања уграђених клингерита-дуготрајност рада на дефинисаним радним притисцима и температурама, под утицајем дефинисаног радног медијума

-то јест да ли ђе уграђени клигерит трајати 6 месеци, 1 годину, 2 године,…

Армиран клингерит је клингерит који у својој структури има ојачање које поред издржљивост клингерита на радни притисак и температуру продужава и дуговечност уграђеног клингерита у погону. Свакако је у интересу наручиоца-купца да радни век буде што дужи.

Ојачања армираних клингерита могу бити различита:

-танки метални лимови различитих дебљина и од различитих материјала (сада најчешће код графитних плоча);

-жица од различитог материјала (инцонел, разне врсте челика, карбонска влакна,..) и дебљина жице;

-жичана мрежа-направљена од жице различитих дебљина и од различитих материјала( најчешће од различитих врста челика-обичан или нерђајући челик)….

Наручилац је на основу дугогодишњег искуства, из овог мноштва варијанти, дефинисао врсту ојачања армираних клингерита који омогућују одговарајући радни век и издржљивост на радним условима које поседује у свом постројењу.

Све ове варијанте ојачања се најчешће и не дефинишу прецизно у каталогу или сајту произвођача, већ раде према захтеву наручиоца.

Произвођачи у својим каталозима и на сајтовима најчешће не стављају и п-т дијаграм (зависност радног притиска од радне температуре), али понуђачи увек достављају и овај дијаграм уз понуду (дефинисан од стране произвођача клингерита).

Захтев да армирани клигерит буде ојачан жичаном мрежом дебљине 0,1 мм и да материјал буде WНр 1.4401 не ограничава могућност да се понуди армирани клингерит било ког произвођача.

Када се погледа Кључ за челик- за материјал WНр 1.4401 (нерђајући челик материјал по ДИН-у) има преко 30 идентичних материјала по разним стандардима држава света: Немачка, Кина ,Јапан, Италија,Велика Британија,Чешка,…-стандардима Европске уније.

Према ЈУС стандарди идентичан материјал је Ч.4573.

Због горе наведеног мноштва варијанти ( које се све не могу ставити у каталог или на сајт произвођача), КД за ову јавну набавку и не тражи достављање комплетног каталога произвођача клингерита, већ се тражи да понуђач достави п-т дијаграм и извод из каталога- произвођача клингерита.

Према томе, оваквим дефинисањем позиција 7-12 и 17-18 (армирани клингерити) у техничкој спецификацији КД се не фаворизује било који произвођач армираних клингерита (то јест било који понуђач), већ се напротив сви понуђачи и све понуде доводе у исту раван ради реалног и правичног оцењивања понуда различитих понуђача.

КОМИСИЈА :

...................................

..................................